
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7P/36/2024 8824200682 17. 05. 2024 JUDr. Martina Melníková ECLI:SK:OSVT:2024:8824200682.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovou v právnej veci manželky (navrhovateľky): A. B., nar. XX.XX.XXXX, trvale bytom C. D. XXX, XXX XX E., F. G. D.. X. XXXX XX/XX, XXX XX H. I. F., právne zastúpená: AK NOVIKMEC, s. r. o., Rázusová 125, 093 01 Vranov nad Topľou, IČO: 36 868 701, proti manželovi, ktorý návrh nepodal: H. B., nar. XX.XX.XXXX, trvale bytom C. D. XXX, XXX XX E., t. č. J. X/X, XXX XX H. I. F., za účasti mal. detí: mal. K. B., nar. XX.XX.XXXX a mal. H. B., nar. XX.XX.XXXX obaja bytom pri matke, zastúpené kolíznym opatrovníkom Úradom práce, sociálnych vecí a rodiny vo Vranove nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou o rozvod manželstva a úpravu práv a povinností rodičov k maloletým deťom na čas po rozvode, t a k t o rozhodol: I. Súd manželstvo, H. B., nar. XX.XX.XXXX a A. B., L. D., nar. XX.XX.XXXX, uzavreté dňa 22.02.2014 v E., zapísané v knihe manželstiev A. M. J. E., zväzok 5, ročník 2014, strana 188, poradové číslo 1, r o z v á d z a. Súd schvaľuje túto rodičovskú dohodu: II. Súd z v e r u j e mal. K. B., nar. XX.XX.XXXX a mal. H. B., nar. XX.XX.XXXX na čas po rozvode manželstva do osobnej starostlivosti matky. Obaja rodičia sú oprávnení a povinní zastupovať a spravovať ich majetok v bežných veciach. III. Otec je p o v i n n ý prispievať na výživu maloletej K. B., nar. XX.XX.XXXX sumou 300,-eur mesačne a na výživu maloletého H. B., nar. XX.XX.XXXX sumou 300,- eur mesačne, vždy do 15. dňa v mesiaci vopred k rukám matky, a to počnúc dňom právoplatnosti tohto rozsudku. IV. Otec je o p r á v n e n ý stýkať sa s mal. K. B., nar. XX.XX.XXXX a mal. H. B., nar. XX.XX.XXXX po dohode s matkou maloletých detí a to tak, že matke oznámi záujem o stretnutie najmenej 24 hodín vopred. V. Žiaden z účastníkov n e m á nárok na náhradu trov konania. odôvodnenie:
1.Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
2.Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Rozsudky o výživnom sú vykonateľné doručením. Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. CMP. Podľa § 27 ods. 1 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Podľa § 27 ods. 2 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

